తెలంగాణలో మహిళా తహసీల్దార్ దారుణహత్య WATCH LIVE TV
బేర్‌మ‌న్న దేశీయ స్టాక్ మార్కెట్
చైనా దిగుమతులపై టారిఫ్‌ విధింపునకు వ్యతిరేకంగా అమెరికా వస్తువులపైనా దిగుమతి సుంకాలను విధించనున్నట్లు చైనా పేర్కొనడంతో ప్రపంచవ్యాప్తంగా స్టాక్‌ మార్కెట్లు పతనమయ్యాయి.
TNN | Updated:
Mar 23, 2018, 04:20PM IST
చైనా దిగుమతులపై టారిఫ్‌ విధింపునకు వ్యతిరేకంగా అమెరికా వస్తువులపైనా దిగుమతి సుంకాలను విధించనున్నట్లు చైనా పేర్కొనడంతో ప్రపంచవ్యాప్తంగా స్టాక్‌ మార్కెట్లు పతనమయ్యాయి. అమెరికా అధ్య‌క్షుడు ట్రంప్‌ ఇటీవల ఉక్కు, అల్యూమినియం దిగుమతులపై టారిఫ్‌లను విధించిన నేపథ్యంలో జపాన్‌ సైతం తగిన నిర్ణయాల కోసం వేచిచూస్తున్నట్లు ప్రకటించింది. ఇది అంతర్జాతీయ స్థాయిలో వాణిజ్య యుద్ధానికి దారితీయవచ్చన్న అంచనాలు తాజాగా మ‌దుప‌ర్ల‌లో ఆందోళనకు దారితీశాయి. ఈ త‌దిత‌ర కార‌ణాల‌తో అమెరికా సహా ఆసియా వరకూ స్టాక్‌ మార్కెట్లలో భారీ అమ్మకాలు నమోదయ్యాయి. ఈ ప్రభావం దేశీయంగానూ కనిపించడంతో మార్కెట్లు 5 నెలల కనిష్టానికి చేరాయి. ట్రేడింగ్‌ ముగిసేసరికి సెన్సెక్స్ 409.73(1.24%) పాయింట్లు తిరోగమించి 32,596.54కు చేరగా.. నిఫ్టీ సైతం 117 పాయింట్లు జారి 9,998 వద్ద స్థిరపడింది. నిఫ్టీ మ‌రోసారి 10,000 పాయింట్ల మార్క్‌ను కోల్పోయింది. కాగా.. ప్రభుత్వ రంగ బ్యాంక్‌ కౌంటర్లలో భారీ అమ్మకాలతో ఎన్‌ఎస్ఈలో బ్యాంక్‌ నిఫ్టీ 8 నెలల కనిష్టం వద్ద ముగిసింది. ముఖ్యంగా యూనియ‌న్ బ్యాంక్ ఆఫ్ ఇండియా షేర్లు 8% క్షీణించి మ‌దుప‌ర్ల‌కు బాధ‌నే మిగిల్చాయి.
2018లో మొద‌టిసారి 10వేల‌కు దిగువ‌న నిఫ్టీ
బీఎస్ఈ సెన్సెక్స్ సూచీలో యెస్ బ్యాంక్(3.87%), యాక్సిస్ బ్యాంక్(3.34%), ఎస్బీఐఎన్(2.90%), ఐసీఐసీఐ బ్యాంక్(2.73%), టాటా స్టీల్(2.40%), టాటా మోటార్స్(2.10%), ఎల్ అండ్ టీ(2.07%) అత్య‌ధికంగా న‌ష్ట‌పోగా మ‌రో వైపు అదానీ పోర్ట్స్(0.99%), ఇన్ఫోసిస్(0.75%), ప‌వ‌ర్ గ్రిడ్(0.54%), ఎం అండ్ ఎం(0.47%), కోల్ ఇండియా(0.09%), ఏసియ‌న్ పెయింట్స్(0.03%) అతి స్వ‌ల్పంగా లాభ‌ప‌డ్డాయి.